open-index/open-wikipedia-markdown huggingface dataset:
Trump World Tower

***Trump World Tower*** ir daudzstāvu dzīvojamā ēka, kas atrodas Manhatanā, Ņujorkā, Ņujorkas štatā, ASV. Ēkas pamatakmens ielikts 1999. gadā, bet tā celtniecība pabeigta 2001. gadā. Ēkas celtniecība izmaksāja ap 300 miljoniem ASV dolāru un tā ir celta modernisma stilā.

Kopumā ēka sastāv no 72 stāviem un 376 dzīvokļiem, kuru kopējā platība ir 89 800 m². Ēkas augstums līdz jumtam ir 262 metri, bet līdz augstākajam stāvam 230 metri. No tās uzcelšanas brīža 2001. gadā līdz 2003. gadam tā bija augstākā dzīvojamā ēka pasaulē. Tās īpašnieks ir bijušais ASV prezidents Donalds Tramps.

## Atsauces

## Ārējās saites

*
Kaņepe (upe)

**Kaņepe** ir Kūkovas kreisā krasta pieteka Balvu novadā.

Upe savu tecējumu sāk starp Grūšļevas un Dukuļevas ciemu, ietek Kūkovas upē pie Slobodas. Tek austrumu virzienā. Lielākā pieteka - Nārstes riucs. Upi šķērso valsts autoceļi P45 (Viļaka — Kārsava) un V478 (Upītes – Demerova). Tās krastos atrodas Misāni, Putrova, Sarkaņi, Ķēvesdruva, Sloboda.

## Atsauces
Andžāns

**Andžāns** (sieviešu dzimtē Andžāne; no personvārda Andris, Andžs vai Andžejs) ir latgaliešu cilmes uzvārds. Cilvēki ar šo uzvārdu:

* Agnis Andžāns (1952—2024) — latviešu matemātiķis;
* Artūrs Andžāns (2001) — latviešu hokejists;
* Gints Andžāns (1986) — latviešu aktieris.

## Atsauces
Lunar Orbiter 4

***Lunar Orbiter 4*** bija ASV NASA programmas *[[Lunar Orbiter]]* Mēness orbitālais aparāts. Palaists 1967. gada maijā. Atšķirībā no iepriekšējām *Lunar Orbiter* misijām, kas fotografēja piemērotākās vietas, kur nolaisties *[[Surveyor]]* un *[[Apollo programma|Apollo]]* nolaižamajiem aparātiem, šoreiz uzdevums bija uzņemt Mēness visu redzamo daļu.

thumb|220px|left|''Lunar Orbiter 4'' uzņemts Mēness un Zemes attēls
thumb|200px|right|''Lunar Orbiter 4'' orbīta un nofotografēties apgabali pret Zemi vērstajā pusē un pretējā pusē
*Lunar Orbiter 4* tika palaists  22:25 UTC ar nesējraķeti *[[Atlas SLV-3 Agena-D]]* no Kanaveralas zemesraga Gaisa spēku stacijas laukuma *LC-13*.

8. maijā 21:54 UTC *Lunar Orbiter 4* iegāja orbītā ap Mēnesi. Tā orbīta tika pazemināta līdz 2706 × 6111 km (daudz augstāka nekā pirmajiem trīs *Lunar Orbiter*). 11. maijā sākta attēlu uzņemšana, bet tika konstatēta problēma kameras siltuma aizsardzības aizvērtņa darbībā. Lai nepieļautu gaismas iekļūšanu kamerā, tika veikti attiecīgi orientācijas manevri. 13. maijā tika atklāts, ka gaisma tomēr bija iekļuvusi kamerā un sabojājusi daļu filmas. Vēl tika pamanīta neliela aizmiglošanās objektīvam, ko radīja kondensāts zemā temperatūrā. 20. maijā pamanīta problēma ar filmas pārtīšanas mehānismu, tāpēc fotografēšana pārtraukta 26. maijā. 1. jūnijā tika pabeigta fotogrāfiju apstrāde un sākta pārraidīšana uz Zemi. 4

Uz Zemes tika saņemti 419 augstas izšķirtspējas un 127 vidējas izšķirtspējas kadri, aptverot 99 % Mēness redzamo daļu.

Pēc tam kosmiskais aparāts tika izmantots sekošanas nolūkiem un citu eksperimentu veikšanai.
24. jūlijā zaudēti sakari ar *Lunar Orbiter 4*. Pēc aprēķiniem tas ietriecās Mēness virsmā aptuveni .

## Ārējās saites
* DESTINATION MOON: A History of the Lunar Orbiter Program NASA
* Lunar Orbiter Spacecraft Boeing
* Lunar Orbiter Photo Gallery. Mission 4 Lunar and Planetary Institute
* Lunar Orbiter Astronautix
* Lunar Orbiter 1, 2, 3, 4, 5 Gunter Dirk Krebs
Hlibokas rajons

**Hlibokas rajons** (, ) ir Ukrainas administratīvā iedalījuma vienība Čerņivcu apgabala centrālajā daļā. Robežojas ar Čerņivcu apgabala Storožinecas rajonu rietumos, Čerņivcu pilsētu ziemeļos un Hercas rajonu austrumos, kā arī Rumāniju dienvidos.

Pēc etniskā sastāva iedzīvotāju absolūtais vairākums ir rumāņi (to skaitā moldāvi) (52,9 %), dzīvo arī ukraiņi (46,8 %). Rajona Molodijas ciemā dzimis austriešu muzikologs un komponists Eizebiuss Mandičevskis (*Eusebius Mandyczewski*, 1857 – 1929) un rumāņu izcelsmes Ukrainas dziedātājs Ivo Bobuls. 

## Ārējās saites
Ludze

**Ludze** (arī **Ludzenieku upe**) ir Šepkas labā satekupe Smiltenes novadā.

Izteka no Ežu ezera, uz ziemeļaustrumiem no Mīlakšām. Tek ziemeļu-ziemeļaustrumu virzienā. Uz dienvidaustrumiem no Vārniņām, pie autoceļa P27 (Smiltene—Gulbene), satek ar Lipsu, izveidojot Šepkas upi. Ludzi šķērso valsts autoceļš V253 (Menskas–Medņi), tās krastos neatrodas lielas apdzīvotās vietas.

## Atsauces
Nikolajs Gumiļovs

**Nikolajs Gumiļovs** (; dzimis , miris ) bija krievu dzejnieks, literatūrkritiķis, ceļotājs un virsnieks, viens no akmeisma pamatlicējiem. Dzejnieces Annas Ahmatovas vīrs un vēsturnieka Ļeva Gumiļova tēvs.

## Dzīvesgājums
Dzimis 1886. gadā. Mācījās ģimnāzijā Carskoje Selo, kur viņa skolotājs bija Inokentijs Aņņenskis. Pirmā publikācija — 1902. gadā. Dzīves laikā daudz ceļoja, tostarp uz Āfriku. 1909. gadā romantiski sarakstījās ar noslēpumainu dzejnieci Čerubīni de Gabriaku, kas izrādījās literāra mistifikācija un noveda pie Gumiļova dueļa ar dzejnieku Maksimiliānu Vološinu.

1910. gadā apprecējās ar Annu Ahmatovu. 1911. gadā Gumiļovs bija viens no grupas "Dzejnieku cehs" (*Цех поэтов*) dibinātājiem, kuras sastāvā citu starpā darbojās Osips Mandelštams un Māte Marija. 1912. gadā Gumiļovs deklarēja jauna literārā virziena — akmeisma rašanos.

Sākoties Pirmajam pasaules karam, 1914. gada augustā kā brīvprātīgais iestājās armijā. Cīnījās frontē, tostarp Latvijas teritorijā. Tagadējā Preiļu novada Arendoles muižā 1915. gadā tika izmitināts Viņa Augstības Ķeizariskās Imperatrises Aleksandras Fjodorovnas 5. Aleksandrijas pulka štābs, kurā dienēja Gumiļovs. 2016. gada 13. augustā pie Arendoles pils viņam tika atklāts piemiņas akmens.

1918. gadā izšķīrās no Annas Ahmatovas.

1921. gadā arestēts Taganceva lietas ietvaros, 1921. gada 26. augustā sodīts ar nāvi. Patiesie lietas apstākļi vēl aizvien nav zināmi vēsturniekiem, jo 250 (no 253) lietas sējumiem mūsdienās nav atslepenoti.

## Atsauces

## Ārējās saites
Jaunais pāvests

**Jaunais pāvests** () ir Itālijas televīzijas seriāls angļu valodā, ko izveidojis un režisējis Paolo Sorrentīno pēc *[[Sky Atlantic]]*, *[[HBO]]* un *[[Canal+]]* pasūtījuma. Seriālā galvenās lomas attēlo Džūds Lo un Daiena Kītone.

Seriāla pasaules pirmizrāde notika 2016. gada 3. septembrī 73. Venēcijas kinofestivālā, kur ārpus konkurs a tika demonstrētas pirmās divas sērijas. Tā bija pirmā reize festivāla vēsturē, kad tā programmā bija iekļauts televīzijas seriāls. Televīzijas pirmizrāde notika 2016. gada 21. oktobrī Itālijas *[[Sky Atlantic]]* kanālā. 20. oktobrī *Wildside* producents Lorenco Mjeli paziņoja, ka tiek gatavota arī seriāla otrā sezona.

Seriālā izmantoti arī latviešu komponista Pētera Vaska skaņdarbi.

Seriāls Latvijā pieejams ar nosaukumu "Jaunais pāvests" un skatāms MTG *ViaPlay* un Lattelecom *Shortcut* platfromā.

## Atsauces

## Ārējās saites

*
Slostova

**Slostova** ir ciems Baltinavas pagastā. Atrodas pagasta centrālajā daļā 5 km no pagasta centra Baltinavas un 261 km no Rīgas.

Apdzīvotā vieta atrodas netālu no autoceļa P45, Zvaigas upes krastā.

1897. gadā ciemā bija 2 sētas ar 47 cilvēkiem.
## Atsauces
Jespers Jespersens

**Karls Lorencs Jespers Jespersens** (; dzimis , miris ) bija dāņu šaha problēmists.

## Šaha kompozīcija
Jespers Jespersens publicējis vairāk nekā 2000 šaha kompozīcijas. Viņš sastādīja vecvācu skolas uzdevumus un piederēja pie Vīnes grupas pēctečiem.

### Piemērs

: **Uzdevuma (Nr. 1) risinājums:**
: 1. ♕a6! (draud 2. ♖×d5+ 2. ... ♔e6 3. ♕c8#; 2. ... ♔×e4 3. ♕×d3#)
: 1. ... ♖×e4 2. ♕a8 ~ 3. ♕×d5#; 2. ... ♖×d4 3. ♕e8# vai 2. ... ♔×d4 3. ♕a1#
: 1. ... d×e4 2. ♕c4 ~ 3. ♕d5#
: 1. ... ♔e6 2. ♕b7 ~ 3. ♕e7#; 2. ... ♔e5 3. ♕×d5#
: 1. ... ♔×d4 2. ♕×d3+ ♔e5 3. ♕×d5#
: **Etīdes (Nr. 2) risinājums**
1. ♕h6 ♖×h6 2. ♘c4 (draud 3. ♗d2#) 2. ... ♕d5 3. ♗d2+ ♕xd2 4. ♘xa5 ♕d3 5. ♘b3 ♕xb3 pats.

## Bibliogrāfija
* 

## Atsauces

## Ārējās saites
* J. Jespersena šaha kompozīcijas vietnē PDB
* http://www.arves.org/arves/index.php/en/halloffame/690-jespersen-karl-1848-1914
Leģionāru slimība

**Leģionāru slimība** jeb **legioneloze** ir atipiskas pneimonijas veids, ko izraisa jebkura no *[[Legionella]]* baktērijām. Slimības pazīmes un simptomi ir klepus, elpas trūkums, drudzis, muskuļu sāpes. Vēl var rasties slikta dūša, vemšana un caureja.

Baktērija atrodama saldūdenī. Cilvēks inficējas, ieelpojot baktērijas saturošas aerosolizētas ūdens daļiņas, kas veidojas no sīkiem ūdens pilieniņiem, kad ar baktērijām piesārņotais ūdens atsitas pret cietām virsmām. Baktērija parasti neizplatās starp cilvēkiem. Riska faktori ir lielāks vecums, smēķēšana, hroniskas plaušu slimības, slikta imūnsistēma.

Pret slimību nav vakcīnas. Slimību var novērst, uzturot labā stāvoklī ūdens sistēmas. Leģionāru slimību ārstē ar antibiotikām. Bieži nepieciešama hospitalizācija. No slimības, ja tā tiek ārstēta, mirst aptuveni 10% inficēto, slimības neārstēšanas gadījumā — aptuveni 39%.

Saslimšanas gadījumu skaits pasaulē nav zināms. Tiek lēsts, ka leģionāru slimība ir iemesls 2—9% pneimonijas gadījumu. Lai arī saslimt ar to var jebkurā gada laikā, slimība visbiežāk sastopama vasarā un rudenī. 1976. gada Amerikas leģiona konferencē notika pirmais zināmais slimības uzliesmojums, no šī notikuma slimība arī ieguvusi nosaukumu.

## Atsauces
Teležnīki

**Teležnīki** ir ciems Baltinavas pagastā. Atrodas pagasta austrumu daļā 9 km no pagasta centra Baltinavas un 260 km no Rīgas.

Apdzīvotā vieta atrodas netālu no autoceļa V479, pie pašas Latvijas—Krievijas robežas.

## Atsauces
13 Voices

***13 voices*** ir kanādiešu pankroka grupas *[[Sum 41]]* sestais studijas albums, kas  izdots . Šis ir pirmais *Sum 41* albums ar jauno sastāvu no pieciem grupas dalībniekiem un pirmais albums , kur piedalās ģitārists Deivs Bakšs, kopš albuma *[[Chuck]]*.

## Dziesmu saraksts

## Ārējās saites
* Sum 41 oficiālā mājaslapa
Asking Alexandria

***Asking Alexandria*** ir  2008. gadā dibināta britu metālkora grupa no Jorkas, Ziemeļjorkšīras. Grupas sastāvā ietilpst Denijs Vorsnops (vokālists, taustiņinstrumenti), Bens Bruss (ģitāra, bekvokāls), Kamerons Lidejs (ģitāra), Sems Betlejs (basģitāra) un Džeimss Kassels (sitaminstrumenti).

## Diskogrāfija
* *[[Stand Up And Scream]]* (2009)
* *[[Reckless & Relentless]]* (2011)
* *[[From Death To Destiny]]* (2013)
* *[[The Black]]* (2016)
* *[[Asking Alexandria (Albums)|Asking Alexandria]]* (2017)

## Atsauces

## Ārējās saites
*
Kalnciema vidusskola

**Kalnciema vidusskola** ir izglītības iestāde Jelgavas novada Valgundes pagastā.

## Skolas vēsture
1839. gadā tika atklāts pirmais skolas nams – Kalnciema pagasta tautskola, 1901. gadā tika uzcelts jauns skolas nams. Pirmā pasaules kara laikā abas pirmās skolas ēkas nodega. 1922. gadā tika likti pamati jaunai skolas ēkai. 1924. gadā uzsākts mācību gads jaunajā skolas namā, kā Kalnciema sešgadīgā pamatskola. 1944. gadā skola kļuva par septiņgadīgo pamatskolu. Kopš 1955. gada - vidusskola.

## Izglītības programmas
Kalnciema vidusskola īsteno 5 izglītības programmas:

*Vispārējā pirmskolas izglītības programma (programmas kods 01011111)
*Pamatizglītības programma (programmas kods 21011111)
*Pamatskolas pedagoģiskās korekcijas programma (programmas kods 21011811)
*Speciālās pamatizglītības programma izglītojamajiem ar mācīšanas traucējumiem (programmas kods 21015611)
*Vispārējās vidējās izglītības vispārizglītojošā virziena programma (programmas kods 31011011)
*Vispārējās vidējās izglītības profesionālā virziena programma –Valsts aizsardzības mācība (programmas kods 31014011)

### Interešu izglītības programmas
*Tautiskās dejas 1.-5. klasei
*Teātris 1.-7. klasei
*Vokālais ansamblis 1.-9. klasei
*Zēnu ansamblis 1.-6. klasei
*Novada kopkoris 5.-10. klasei
*Vizuālā māksla 1.-4. klasei
*Kokapstrāde un metālapstrāde 5.-9. klasei
*Folkloras kopa
*Vides izglītība
*Florbols
*Volejbols

## Cita fakti
2012. gada absolvents Dāvis Beitlers skolai veltījis paša izdoto grāmatu "Gaismas pils meža ielokā", kuras 836 lappusēs sīki aprakstīta skolas vēsture. 2016. gadā skola svinēja savu 175 gadu jubileju.

## Ārējās saites
* skolas mājaslapa
Denijs Vorsnops

**Denijs Roberts Vorsnops** (; dzimis , Beverlijā, Lielbritānijā) ir angļu mūziķis, pazīstams kā vokālists angļu metālkora grupā *[[Asking Alexandria]]*. 2015. gadā viņš pameta grupu *Asking Alexandria*, lai varētu koncentrēties uz jaunu projektu *[[We Are Harlot]]*, kas ievērojami atšķīrās no *Asking Alexandria* ar pavisam mūzikas citu stilu - 80. gadu hārdroka/glem metālu.

2016. gada oktobrī viņā atgriezās atpakaļ *[[Asking Alexandria]]* un uzreiz devās tūrē *"10 years in black*", lai nosvinētu grupas 10. dzimšanas dienu. 2017. gada 17. februārī Denijs izlaida savu pirmo solo albumu *[[The Long Road Home]]*. Albums stilistiski atšķiras no Denija iepriekšējās daiļrades un ir kantrīmūzikas iedvesmots.

## Privātā Dzīve
8 gadu vecumā Vorsnops sāka spēlēt vijoli, pēc gada iestājoties vietējā orķestrī. Pēc vairākiem gadiem viņš to pameta, sākot spēlēt elektrisko ģitāru un basģitāru, kļūstot iespaidots no roka un metāla žanriem, tomēr tajā laikā viņš plānoja iestāties armijā, cerot ka kļūs par snaiperi, taču debijas albuma Stand Up And Scream panākumi pārliecināja viņu turpināt mūzikas karjeru.

Vorsnopam ir vēsture ar alkohola un narkotiku izmantošanu.

## Diskogrāfija

### Asking alexandria

* *[[Stand Up And Scream]]* (2008), Vokāls
* *[[Reckless & Relentless]]* (2011), Vokāls
* *[[From Death To Destiny]]* (2013), Vokāls
* ''Asking Alexandria (2017), Vokāls

### We Are Harlot

* We Are Harlot (2015), Vokāls , pianists
### Solo projekts
* The Long Road Home (2017)
Amūras sazāns

**Amūras sazāns** (*Cyprinus rubrofuscus*) ir karpu dzimtas (*Cyprinidae*) saldūdens zivs, kuras dabīgais izplatības areāls atrodas Austrumāzijā. Tā sastopama Mongolijā, Krievijas un Ķīnas austrumos, Korejā, Laosā un Vjetnamā, sākot ar Amūras upes baseinu ziemeļos un beidzot ar Honas baseinu dienvidos. Amūras sazāns introducēts ārpus sava dabīgā izplatības areāla Krievijā un Ukrainā, kā arī to audzē daudzviet zivsaimniecībās, īpaši Āzijā.

## Sistemātikas izmaiņas
Nesenā pagātnē Amūras sazāns tika sistematizēts kā parastās karpas pasuga, un tā zinātniskais nosaukums bija *Cyprinus carpio haematopterus*. Tomēr ģenētisko pētījumu rezultāti liecina, ka Austrumāzijā un Eiropā dzīvojošās karpas ir divas atšķirīgas sugas. Saskaņā ar pirmajiem ģenētiskajiem pētījumiem par piederošu Amūras sazānam tika uzskatīta vēl viena, Austrumāzijas dienvidos dzīvojošā, parastās karpas pasuga — *Cyprinus carpio viridiviolaceus*, kura no ziemeļos dzīvojošā sazāna atšķiras pavisam nedaudz. Tomēr vēlāko gadu pētījumi liecina, ka abas grupas (ziemeļu un dienvidu) nav monofilētiskas. Šobrīd šīs atšķirības gan neatspoguļojas sistemātikā.

Japānā domesticētās Koi karpas statuss šobrīd ir neskaidrs, bet, visticamākais, tā selekcionēta no Amūras sazāna, nevis no parastās karpas.

## Izskats
Amūras sazāns ir liela saldūdens zivs. Tās garums var sasniegt 1 m, svars 16—32 kg. Ķermenis ir samērā augsts, no sāniem nedaudz saplacināts. Mute vērsta uz leju. Pie augšlūpas ir 2 pāri taustekļi. Zvīņas lielas, zeltītas ar tumšu maliņu, var būt arī sudrabotas, uz sānu līnijas to ir arī mazāk (29—36 zvīņas), nekā karpai (33—40 zvīņas). Vēdera spuras pelēkvioletas, anālā spura un astes spuras apakšējā daļa sarkanas, bet muguras spura tumši pelēka. Salīdzinoši līdzīgajai karpai spuras ir pelēkas. Muguras garās spuras stari ar zobiņiem, tādi paši zobiņi ir arī īsajai anālajai spurai. Acis zeltītas. Nārsta laika tēviņiem uz muguras, vaigiem, žaunu vākiem un krūšu spurām izveidojas bālganas nārsta kārpiņas.

## Uzvedība un barība
Amūras sazāns parasti mājo saldūdens tilpēs, bet uzturas arī viegli sāļās ūdenstilpēs. Mājo aizaugušos ezeros un upēs ar lēnu straumi. Amūras sazāns iecienījis vietas, kur strauji mainās tilpnei dziļums. Ziemā, kad ūdens temperatūra noslīd zemāk par 8°C, kļūst mazkustīgs un uzturas ziemošanas bedrēs. Pieaugušie īpatņi ir visēdāji un barojas gan ar augiem, gan kukaiņiem, kukaiņu kāpuriem un citiem ūdens bezmugurkaulniekiem.

## Vairošanās
Dzimumbriedumu Amūras sazāns sasniedz 4—6 gadu vecumā, sasniedzot 25 cm garumu. Nārsto no aprīļa līdz jūlijam, kad ūdens temperatūra ir 18°C. Raksturīgs porciju nārsts, auglība 96 000—1 800 000 ikru. Nārsts notiek lielā dziļumā ar bagātīgu veģetāciju. Ikri ir lipīgi un pēc iznēršanas pielīp pie augiiem. Kāpuri un mazie sazāni barojas ar zooplanktonu. Amūras sazāns var sasniegt 30 gadu vecumu.

## Atsauces

## Ārējās saites
*Амурский сазан
Hotinas rajons

**Hotinas rajons** () ir Ukrainas administratīvā iedalījuma vienība Čerņivcu apgabala centrālajā daļā. Robežojas ar Čerņivcu apgabala Keļmencu rajonu austrumos, Novoselicjas rajonu dienvidos un Zastavnas rajonu rietumos, kā arī Ternopiļas apgabala Borščivas rajonu ziemeļrietumos un Hmeļnickas apgabala Kamjanecas-Podiļskas rajonu ziemeļaustrumos.

Pēc etniskā sastāva iedzīvotāju absolūtais vairākums ir ukraiņi (91,2 %), dzīvo arī rumāņi (to skaitā moldāvi) (7,2 %).

Hotinā dzimis Osmaņu impērijas lielvezīrs Alemdars Mustafa pašā (*Alemdar Mustafa Paşa*, 1755 — 1808). Rajona Kerstencu ciemā dzimis rumāņu rakstnieks Bogdans Petričeiku Hašdeu (*Bogdan Petriceicu Hasdeu*, 1836 — 1907), bet Kļiškivcu ciemā - kosmonauts Leonīds Kadeņuks (*Леонід Костянтинович Каденюк*, 1951).

## Ārējās saites
Jaunais Rīgas latviešu teātris

**Jaunais Rīgas latviešu teātris** (JRLT) bija profesionāls latviešu teātris tagadējā Lāčplēša ielā 25, Rīgā. Dibināts 1902. gadā, likvidēts 1905. gadā, 1908. gadā atjaunots kā Rīgas Jaunais teātris, likvidēts 1915. gadā.

## Vēsture
Jauno Rīgas latviešu teātri 1902. gadā dibināja Rīgas Latviešu amatnieku palīdzības biedrība, kas bija opozīcijā Rīgas Latviešu biedrības teātrim. Teātrim būvēto ēku atklāja 1902. gadā 9. novembrī ar Kreicera operas "Naktsmājas Granādā" iestudējumu, kam sekoja operas Karmena, Fausts un Trubadūrs. 1904. gadā lielu popularitāti ieguva Aspazijas "Sidraba šķidrauta" izrāde. 1905. gada revolūcijas laikā teātri slēdza. Vairāki teātra aktieri sāka darboties 1906. gadā jaundibinātajā  Apollo teātrī.
Pēc Rīgas Latviešu biedrības nama nodegšanas 1908. gada 28. jūlijā Rīgas latviešu teātra atjaunošanai nodibināja Skatuves biedrību, kas savu darbību sāka 1908. gada 7. septembrī ar Blaumaņa Indrānu izrādi. Teātri slēdza 1915. gadā sakarā par Pirmā pasaules kara sākšanos. 

Jaunā Rīgas latviešu teātra ēkā no 1916. gada rudens darbojās teātris "Komēdija", no 1920. gada līdz 1979. gadam Dailes teātris, līdz 1992. gadam Jaunatnes teātris, no 1992. gada Jaunais Rīgas teātris.

## Režisori un aktieri
* Frīdrihs Podnieks (1902-1905)
* Jēkabs Duburs (1908)
* Aleksis Mierlauks (1908-1911)
* Teodors Amtmanis (1911-1913)

## Atsauces
Puju strauts

**Puju strauts** ir Abulas labā krasta pieteka Smiltenes novadā.

Izteka - pie Mežviju mājām. Tek austrumu-ziemeļaustrumu virzienā. Ietek Abulā uz dienvidiem no Silvas. Puju strautu šķērso valsts autoceļš P27 (Smiltene — Gulbene), tā krastos neatrodas lielas apdzīvotās vietas.

## Atsauces
Konstantīns Baļmonts

**Konstantīns Baļmonts** (; dzimis , miris ) bija krievu simbolisma dzejnieks un tulkotājs, viens no krievu dzejas sudraba laikmeta redzamākajiem pārstāvjiem.

Ieguva plašu atpazīstamību pēc piektā dzejoļu krājuma "Degošās ēkas" (*Горящие здания*) publicēšanas 1900. gadā. Par piedalīānos studentu demonstrācijā un satīrisku dzejoli par Nikolaju II 1901. gadā tika izsūtīts no Sanktpēterburgas. No 1906. līdz 1913. gadam dzīvoja emigrācijā, kuras laikā daudz ceļoja, tai skaitā uz eksotiskām valstīm. 1913. gadā atgriezās Krievijā. 1920. gadā ar Jurģa Baltrušaita palīdzību Baļmontam tika atļauts izbraukt no Padomju Krievijas. Apmetās Parīzē, kur dzīvoja līdz mūža galam diezgan lielā trūkumā.

## Ārējās saites
Pēteris Laķis

**Pēteris Laķis** (dzimis , miris ) bija latviešu filozofs, sociologs, mākslas zinātnieks (*Dr. habil. art.*, 1998) un politiķis. Rīgas Latviešu biedrības priekšsēdētājs (1989—1991). Latvijas Kultūras akadēmijas dibinātājs un pirmais rektors (1991).

## Dzīvesgājums
Dzimis 1952. gada 1. novembrī Rīgā. Mācījās Rīgas 3. vidusskolā, studēja Latvijas Valsts Universitātes (LVU) Vēstures un filozofijas fakultātē. Strādāja LVU par lektoru (1976—1985), 1982. gadā Ļeņingradas Valsts universitātē aizstāvēja filozofijas zinātņu kandidāta disertāciju "Dabaszinātņu teorijas prognostiskā funkcija". Paaugstināts par docentu un LVU Lietišķās socioloģijas un sociālās psiholoģijas katedras vadītāju (1985–1990). Bijis Komjaunatnes biedrs. 

Atmodas kustības laikā 1989. gada 4. oktobrī ievēlēts par Rīgas Latviešu biedrības priekšsēdētāju. Pēc Latvijas Tautas Frontes (LTF) dibināšanas aktīvi darbojās LTF 2. kongresa redakcijas komisijā (1989), kā LTF loceklis ievēlēts par Latvijas Republikas Augstākās Padomes deputātu Gulbenes vēlēšanu apgabalā, bija tās Izglītības, zinātnes un kultūras komisijas priekšsēdētājs (1990–1993). Balsojis par deklarāciju par Latvijas neatkarības atjaunošanu.

Līdztekus nodibināja Latvijas Kultūras akadēmiju (1990), bija tās pirmais rektors (1991) un profesors (1992). Pēc nostrifikācijas Latvijas Republikas Zinātnes Padomē ieguva  filozofijas doktora grādu (1992). 
1997. gadā dibināja Latvijas sabiedrības konsolidācijas fondu, bija tā valdes priekšsēdētājs. 1998. gadā ar darbu "Laiks un cilvēka pasaule" aizstāvēja habilitētā mākslas doktora grādu. 

2000. gadā iestājās Latvijas Demokrātiskajā partijā, bija partijas priekšsēdētāja vietnieks. 2001. gada martā viņu ievēlēja par Rīgas domes deputātu.

Miris pēc ilgstošas slimības 2003. gada 14. novembrī Rīgā.

## Apbalvojumi
* 1991. gada barikāžu dalībnieka piemiņas zīme
* Triju Zvaigžņu ordenis, trešā šķira (2000)
*  Lietuvas Dižkunigaiša Ģedimina ordenis

## Atsauces
Katažina Toma

**Katažina Toma** (; dzimusi  Čenstohovā) ir Polijas starptautiskā lielmeistare šahā (2012), kas kopš 2018. gada šaha turnīros pārstāv Angliju.

## Biogrāfija
2000. gadā Vislā uzvarējusi Polijas junioru šaha čempionātā U16 vecuma grupā. Pēc gada Bžegdolnī izcīnījusi bronzas medaļu Polijas junioru šaha čempionātā U20 vecuma grupā. 2001. gadā pirmo reizi piedalījusies Polijas sieviešu šaha čempionāta finālā.

Kopš junioru šaha turnīru laikiem ir parādījusi sevi kā lieliska ātrā šaha un šaha ātrspēles speciāliste. 2001. gadā Novi Sadā uzvarējusi Eiropas junioru ātrā šaha čempionātā, kā arī Polijas junioru ātrā šaha čempionātā. Divus gadus pēc kārtas (2000, 2001) bijusi labākā Polijas junioru šaha ātrspēles čempionātā. 2007. gadā kļuvusi par Eiropas vicečempioni ātrajā šahā.

Sieviešu lielmeistares normu izpildījusi divos turnīros Frīdekmīstekā (2004, 2007), turnīrā Krakovā (2011), kā arī uzvarot dāmu konkurencē Rīgas starptautiskajā šaha festivālā Rīgas Tehniskās universitātes Open 2011.
 
2008. gadā izcīnījusi divas zelta medaļas Polijas komandu čempionātā šahā Ribņikas pilsētas komandas sastāvā.

2014. gadā izcīnījusi 2. vietu Blumfonteinas šaha turnīrā *South African Open*.

Pārstāvējusi Polijas un Anglijas komandas Eiropas komandu šaha čempionātos, kuros piedalījusies 3 reizes (2011, 2013, 2019). Komandu vērtējumā izcīnījusi sudraba (2011) medaļu.

Par panākumiem turnīros FIDE 2003. gadā Tomai piešķīra starptautiskās meistares (WIM), bet 2012. gadā - starptautiskās lielmeistares (WGM) nosaukumu.

2014. gadā kļuvusi par FIDE treneri un Trumsē bijusi Dienvidāfrikas republikas sieviešu šaha izlases trenere 41. šaha olimpiādē.

## Atsauces

## Ārējās saites
Judīte Fuksa

**Judīte Fuksa** (; dzimusi  Leipcigā) ir Vācijas starptautiskā lielmeistare šahā (2017).

## Biogrāfija
Šahu iemācījusies spēlēt piecu gadu vecumā. No 1999. līdz 2007. gadam regulāri piedalījusies Vācijas junioru šaha čempionātos dažādās vecuma grupās. Uzvarējusi šajos turnīros 2000., (U10 vecuma grupā), 2006. (U16 vecuma grupā) un 2007. (U18 vecuma grupā) gadā. Vairākkārt pārstāvējusi Vāciju Eiropas un Pasaules junioru šaha čempionātos. 2009. gadā FIDE Fuksai piešķīra starptautiskās meistares (WIM) nosaukumu. 2012. gadā Rīgas starptautiskajā šaha festivālā Rīgas Tehniskās universitātes Open 2012 bijusi labākā dāmu konkurencē. 2017. gadā FIDE viņai piešķīra starptautiskās lielmeistares (WGM) nosaukumu.

Pārstāvējusi Vācijas komandu Pasaules šaha olimpiādēs, kurās piedalījusies 2 reizes (2008-2010).

## Atsauces

## Ārējās saites
Zuzana Hagarova

**Zuzana Hagarova** (;  bijusi precējusies kā **Štočkova** (); dzimusi  Kežmarokā) ir Slovākijas starptautiskā lielmeistare šahā (1998).

## Biogrāfija
1993. gadā uzvarējusi Slovākijas junioru šaha čempionātā U16 vecuma grupā. Vairākkārt pārstāvējusi Slovākiju Eiropas un Pasaules junioru šaha čempionātos dažādās vecuma grupās. Lielāko panākumu šajos turnīros izcīnījusi 1994. gadā Segedā, kad kļuvusi par Pasaules junioru šaha vicečempioni U18 vecuma grupā.

Daudzu starptautisko šaha turnīru laureāte. 2004. gadā dalījusi otro vietu kopā ar Jānu Plahetku šaha turnīrā *Tatry Open 2004*. 2008. gadā Zvolenā dalījusi otro vietu Slovākijas atklātajā šaha čempionātā. 2013. gadā Rīgas starptautiskajā šaha festivālā *[[Rīgas Tehniskās universitātes Open|Rīgas Tehniskās universitātes Open 2013]]* bijusi labākā dāmu konkurencē.

Pārstāvējusi Slovākijas komandu lielākajos komandu šaha turnīros:
* Pasaules šaha olimpiādēs piedalījusies 9 reizes (1994-2008, 2014);
* Eiropas komandu šaha čempionātos piedalījusies 4 reizes (1997-2003). Komandu vērtējumā izcīnījusi zelta (1999) medaļu.

Par panākumiem turnīros FIDE 1995. gadā Hagarovai piešķīra starptautiskās meistares (WIM), bet 1998. gadā - starptautiskās lielmeistares (WGM) nosaukumu. 2002. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Timšāni (Baltinavas pagasts)

**Timšāni** ir ciems Baltinavas pagastā. Atrodas pagasta dienvidu daļā 12 km no pagasta centra Baltinavas un 285 km no Rīgas.

Apdzīvotā vieta atrodas pie autoceļa P45, Kūkovas upes krastā.

1897. gadā ciemā bija 1 sēta ar 27 cilvēkiem.
## Atsauces
Svaminathana Soumja

**Svaminathana Soumja** (; dzimusi  Keralā) ir Indijas starptautiskā lielmeistare šahā (2008).

## Biogrāfija
Trīs reizes uzvarējusi Indijas junioru šaha čempionātos dažādās vecuma grupās (2005, 2006, 2008). Vairākkārt pārstāvējusi Indiju Āzijas un Pasaules junioru šaha čempionātos. 2009. gadā Argentīnā uzvarējusi Pasaules junioru šaha čempionātā U20 vecuma grupā, izšķirošajā partijā pieveicot Dejsi Kori.

2011. gada janvārī uzvarējusi Indijas sieviešu šaha čempionātā. 2012. gadā Čennai uzvarējusi Nāciju Sadraudzības šaha čempionātā.

Daudzu starptautisko šaha turnīru laureāte. 2016. gadā kopā ar Anastasiju Bodnaruku dalījusi pirmo vietu Maskavas sieviešu šaha turnīrā *Moscow Open*. 2016. gadā Rīgas starptautiskajā šaha festivālā *[[Rīgas Tehniskās universitātes Open|Rīgas Tehniskās universitātes Open 2016]]* bijusi labākā dāmu konkurencē.

2024. gada martā izcīnījusi 2. vietu starptautiskā sieviešu šaha turnīrā Taškentā.

Pārstāvējusi Indijas komandu lielākajos komandu šaha turnīros:
* Pasaules šaha olimpiādē piedalījusies 2012. gadā;
* Pasaules komandu šaha čempionātos piedalījusies 4 reizes (2011-2015, 2019). Individuālajā vērtējumā izcīnījusi bronzas (2013) medaļu;
* Āzijas komandu šaha čempionātos sievietēm piedalījusies 3 reizes (2008-2009, 2016). Komandu vērtējumā izcīnījusi sudraba (2009) medaļu. Individuālajā vērtējumā izcīnījusi zelta (2016) medaļu.

Par panākumiem turnīros FIDE 2007. gadā Soumjai piešķīra starptautiskās meistares (WIM), bet 2008. gadā - starptautiskās lielmeistares (WGM) nosaukumu.

## Atsauces

## Ārējās saites
Hotina

**Hotina** () ir pilsēta Ukrainas rietumu daļā, Čerņivcu apgabala ziemeļos, Hotinas rajona centrs Dņestras upes labajā krastā.

## Vēsture
Par pirmo reizi, kad Hotina tika pieminēta rakstos, dažkārt uzskata 9. gadsimta sākumu, tomēr droši tā zināma no 14. gadsimta sākuma. Pilsētas attīstība saistīta ar 13. gadsimtā celto pili. Vēstures gaitā pilsēta vismaz 20 reizes mainīja valstisko pakļautību. Līdz 17. gadsimta beigām tā bija strīdus teritorija starp Poliju-Lietuvu un Moldāvijas kņazisti. 

1621. gada rudenī pie Hotinas notika Hotinas kauja, kurā Polijas un Lietuvas kopvalsts karaspēks Lietuvas hetmaņa (Jana Karola Hodkeviča vadībā) un Zaporožjes kazaki (Petro Sahajdačnija vadībā) sakāva turkus un Krimas tatārus sultāna Osmana II vadībā. 1673. gada 11. novembrī pie pilsētas notika otrā Hotinas kauja, kurā poļi Jana III Sobeska vadībā sakāva turku spēkus. 

Lielā Ziemeļu kara laikā 1711. gadā to pakļāva Osmaņu impērijas sastāvā, bet Krievu—turku kara laikā 1812. gadā Krievijas Impērijas un iekļāva Besarābijas guberņā. 
No 1917. līdz 1918. gadam Hotina bija Moldāvijas Demokrātiskās Republikas pilsēta, tad iekļāvās Rumānijā. 1919. gada janvārī un februārī pilsētas apkaimē notika Hotinas sacelšanās, kurā ukraiņi vērsās pret Rumānijas varas iestādēm. 1940. gadā, pamatojoties uz Molotova-Ribentropa paktu, to iekļāva Ukrainas PSR. Otrā pasaules kara gados no 1941. līdz 1944. gadam Hotina atkal bija Rumānijā. No 1991. gada - neatkarīgās Ukrainas sastāvā.

## Novadnieki
Hotinā dzimis Osmaņu impērijas lielvezīrs Alemdars Mustafa pašā (*Alemdar Mustafa Paşa*, 1755 — 1808).

## Atsauces

## Ārējās saites
Samuēls Golds

**Samuēls Golds** (; dzimis , miris ) bija ebreju izcelsmes Ungārijā dzimis ārsts, žurnālists un šaha problēmists.

Viņš dzimis ebreju ģimenē Zalas meģē Balatona ezera krastā. Šahu iemācījies spēlēt 15 gadu vecumā. 1857. gadā viņš pārcēlās uz Vīni un uzsāka medicīnas studijas. Savus pirmos šaha kompozīcijas uzdevumus publicējis 1857. gadā. No 1864. gada viņš bija šaha žurnāla *Der Osten* redaktors, un vēlāk arī citās avīzēs. 1883. gadā  Vīnē viņš publicēja savu uzdevumu kolekciju krājumā *200 Schachaufgaben*. No 1887. gada viņš bija pirmais un vienīgais Kārļa Šlehtera šahs skolotājs. 1892. gada nogalē viņš pārcēlās uz Ameriku un palika Ņujorkā līdz mūža galam. Viņš nomira Bronksā 85 gadu vecumā.
 
## Šaha kompozīcija
Publicējis vairāk nekā 560 šaha uzdevumus, no tām vairāk par pusi ir trīsvilči. Bijis Vīnes skolas pārstāvis. 

### Piemērs

**Uzdevuma risinājums:**
: **1.♕e6! draud 2.♘hf6#**
: **1. ... ♗×h4 2.♘c3+ ♔×e3 3.♕b6#**
: **1. ... f2 2.♘hf6+ ♔f3 3.♕g4#**
: **1. ... d×e6 2.♘hf6+ ♔f5 3.e4#**

## Bibliogrāfija
* Gold, Dr. Samuel: 200 Schachaufgaben. Selbstverlag, Wien 1883. 

## Atsauces

## Ārējās saites
* S. Golda šaha kompozīcijas vietnē PDB
Upiņi

**Upiņi** ir ciems Baltinavas pagastā. Atrodas pagasta centrālajā daļā 5 km no pagasta centra Baltinavas un 260 km no Rīgas.

Apdzīvotā vieta atrodas netālu no autoceļa P45, Smiltines upes krastā.

## Atsauces
Upmale (Baltinavas pagasts)

**Upmale** ir ciems Baltinavas pagastā. Atrodas pagasta dienvidu daļā 11 km no pagasta centra Baltinavas un 289 km no Rīgas.

Apdzīvotā vieta atrodas netālu no autoceļa P45, aptuveni 500 metrus no Latvijas—Krievijas robežas.

## Atsauces
Marija Manakova

**Marija Manakova** (, ; dzimusi  Kazaņā) ir Krievijā dzimusi Serbijas starptautiskā lielmeistare šahā (1997).

## Biogrāfija
1990. gadā piedalījusies PSRS junioru šaha čempionāta finālā U20 vecuma grupā. 1992. gadā Dīsburgā dalījusi 3.-5. vietu Pasaules junioru šaha čempionātā U18 vecuma grupā. 1993. gadā dalījusi 5.-8. vietu Eiropas junioru šaha čempionātā U20 vecuma grupā. 1995. gadā piedalījusies Krievijas sieviešu šaha čempionāta finālā, kurā ieņēmusi 7. vietu.

1998. gadā apprecējusies un pārcēlusies uz dzīvi Dienvidslāvijā. Dienvidslāvijas sieviešu šaha čempionātos divas reizes izcīnījusi sudraba medaļas (1999, 2000), bet Serbijas sieviešu šaha čempionātos trīs reizes bijusi bronzas laureāte (2008, 2011, 2012). 1999. gadā Tbilisi Pasaules šaha čempiones nosaukuma izcīņas cikla zonas turnīrā dalījusi 2. vietu ar Maiju Lomineišvili (uzvarējusi Nino Hurcidze) un ieguvusi tiesības piedalīties Pasaules sieviešu šaha čempionātā pēc izslēgšanas sistēmas 2000. gadā Ņūdelī, kurā izstājusies 2. kārtā. 2009. gadā uzvarējusi Maskavas pilsētas sieviešu šaha čempionātā un ieguvusi tiesības piedalīties Krievijas sieviešu šaha čempionāta finālā, kurā ierindojusies 9. vietā. 2014. gadā Rīgas starptautiskajā šaha festivālā *[[Rīgas Tehniskās universitātes Open|Rīgas Tehniskās universitātes Open 2014]]* bijusi labākā dāmu konkurencē.

Pārstāvējusi Serbijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (1998, 2012);
* Eiropas komandu šaha čempionātā piedalījusies 2013. gadā.

Par panākumiem turnīros FIDE 1997. gadā Manakovai piešķīra starptautiskās lielmeistares (WGM) nosaukumu.

2016. gadā kļuvusi par Krievijas šaha federācijas sieviešu komisijas vadītāju.

## Atsauces

## Ārējās saites
Maksimiliāns Feigls

**Maksimiliāns Feigls** (; dzimis , miris ) bija austriešu šahists un  šaha problēmists.

Bijis tirgotājs. Miris Terezinas koncentrācijas nometnē. 

## Šaha kompozīcija
Šaha kompozīcijā bijis Vīnes skolas pārstāvis. Vairāki no viņa uzdevumiem ir kolektīvi darbi. Biežākie līdzautori — Rihards Teihmans un Otomārs Veiss. Dažreiz lietojis pseidonīmu *Mephisto*. 
### Piemērs

**Uzdevuma risinājums:**
: 1.♗h7! (draud 2.♕c4 ♔×f6 3.♘e8#)
: 1. ... ♘e3 2.♘c4+ ♔d4 3.♗e5#
: 1. ... ♘×f2 2.♘c4+ ♔d4 3.♗e5#
: 1. ... ♘h2 2.♘c4+ ♔d4 3.♗e5#
: 1. ... ♘×f6 2.♘c4+ ♔d4 3.♗e5#
: 1. ... ♖a6 2.b6 ~ 3.♘b5#
: 1. ... c4 2.♘e4+ ♔d4 3.♕d7#

## Atsauces

## Ārējās saites
* M. Feigla šaha kompozīcijas vietnē PDB
Žanija Longo

**Žanija Longo** (; dzimusi  Ansī, Augšsavojā) ir Francijas riteņbraucēja, 59-kārtējā Francijas čempione un trīspadsmitkārtējā pasaules čempione. Longo sacensībās uzsāka piedalīties 1975. gadā un riteņbraukšanā bija aktīva līdz 2012. gadam. Kādreiz viņa plaši tika uzskatīta par visu laiku labāko sievieti-riteņbraucēju, tomēr šobrīd pār šo reputāciju tiek mesta ēna par dopinga lietošanas aizdomām visā viņas karjeras garumā.

Longo bija zināma ar savu sacensību garu un ilgajiem gadiem sportā; dažas no viņas sāncensēm vēl nebija dzimušas, kad viņa 1984. gadā pirmoreiz piedalījās olimpiskajās spēlēs. Viņa tika iekļauta Francijas komandas sastāvā dalībai 2008. gada olimpiskajās spēlēs, kuras viņai bija septītās. Longo bija izteikusies, ka tās būtu viņas pēdējās olimpiskās spēles. Grupas braucienā sievietēm viņa finišēja 24. vietā, 33 sekundes aiz Nikolas Kukas, kura bija vienu gadu veca, kad Longo pirmoreiz startēja olimpiskajās spēlēs. Tajās pašās spēlēs viņa finišēja ceturtajā vietā individuālajā braucienā, tikai divas sekundes no bronzas medaļas. Šobrīd ar četrām medaļām viņa ir otrajā vietā no Francijas sievietēm pēc vasaras spēlēs iegūtajām medaļām, par vienu medaļu vairāk ir paukotājai Lorai Fleselai-Kolovikai.

## Karjera
Longo dzimusi Ansī, Augšsavojā, Francijas Alpos, kur sportistes karjeru viņa uzsāka kalnu slēpošanā. Pēc uzvaras Francijas skolas slēpošanas čempionātā un trijos universitātes čempionātos viņa pēc trenera (un vēlāk vīra) Patrisa Čiprelli pamudinājuma pievērsās riteņbraukšanai. Pēc pāris mēnešiem 21 gada vecumā Longo uzvarēja Francijas čempionātā grupas braucienā. Karjeras laikā viņa piedalījās gan šosejas, gan treka sacensībās.

## Dopings
1987. gada septembrī Longo tika uzrādītas pozitīvas efedrīna analīzes pēc 3&nbsp;km pasaules rekorda mēģinājuma Kolorādospringsā. Par šo pārkāpumu viņa izcieta 1 mēneša diskvalifikāciju. 2011. gada septembrī Francijas sporta laikraksts *[[L'Équipe]]* ziņoja, ka Longo vīrs Patriss Čiprelli ar bijušā ASV profesionālā riteņbraucēja Džo Papa starpniecību no Ķīnas viņai iegādājies EPO.  Čiprelli apgalvoja, ka tas paredzēts viņam pašam personīgai lietošanai. Apsūdzības pamudināja Francijas riteņbraukšanas federācijai veikt izmeklēšanu, kuras rezultātā 2011. gada novembrī Longo tika attaisnota. Šajā pašā laika periodā Longo bija izvairījusies arī no trijām dopinga pārbaudēm.  Parasti par šādu pārkāpumu ir tāds pats sods kā par pozitīvu testu, bet AFLD nebija ziņojuši Longo, ka viņa šajā gadā tiks testēta, tāpēc sods netika piemērots.

## Atsauces

## Ārējās saites
Bermudu Divstūris

**Bermudu Divstūris** ir 2011. gadā izveidots latviešu humoristiskā repa duets. Grupas sastāvā ir Marats Ogļezņevs un Emīls Balceris, kas pieņēma pseidonīmus Bicepss un Tricepss. 2014. gadā duets izdeva debijas albumu "Ballējam neguļam", par ko ieguva mūzikas ierakstu gada balvu "Zelta Mikrofons" kategorijā "Labākais hip-hop vai deju mūzikas albums".

M. Ogļezņevs ir bijušais grupas *[[Device]]* dalībnieks, ar ko tika izdoti 3 studijas albumi. Balceris ir vairāku starptautisku un nacionālo konkursu dalībnieks. Abi dziedātāji ir arī veidojuši grupu *[[Musiqq]]* un piedalījās TV3 šova Koru kari 1. sezonā *[[Chilli]]* vadītajā Liepājas sarkanajā korī.

## Diskogrāfija

### Studijas albumi

## Atsauces
Vārnīne

**Vārnīne** (), arī **Vornīne**, ir ciems Baltinavas pagastā. Atrodas pagasta ziemeļaustrumu daļā 8 km no pagasta centra Baltinavas un 254 km no Rīgas.

Apdzīvotā vieta atrodas netālu no autoceļa V479, Kūkovas upes krastā.

## Atsauces
Konrāds Erlingers

**Konrāds Erlingers** (; dzimis , miris ) bija austriešu šaha problēmists. Savus uzdevumus viņš publicēja ar pseidonīmu *Konrad Erlin*.

## Šaha kompozīcija
Datu bāzē YACPDB atrodami vairāk neka 330 Elingera šaha uzdevumi, vairākums no tiem trīsvilči. Elingera stilam ir raksturīgi uzdevumi ar balto figūru upuriem un to varianti bieži noslēdzas ar pareizu matu.  Pēc stila viņš pieder pie vecvācu skolas Vīnes grupas.
### Piemērs

**Uzdevuma risinājums:**
: 1.♕e7! (draud 2.♕×d6+ ♔×d6 3.♖d7# vai 2. ... ♔c4 3.♖×c6/3.♕c5# 
: 1. ... ♗×d4 2.♕e6+ ♔c5 3.♘d7# 
: 1. ... ♔c4 2.♖×c6+ ♔×d4 3.♕×d6# vai 2. ... ♔d5 3.♕×d6# 
: 1. ... ♘×d4 2.♕e5+ ♔×e5 3.♖c5# 
: 1. ... ♘×e7 2.♖c5+ ♔×d4 3.♘e6# 
: 1. ... ♘e4 2.♕×e4+ ♔d6 3.♖×c6/3.♖d7/3.♕×c6# vai 2. ... ♔c4 3.♖×c6# 
: 1. ... ♘b7 2.♖×c6 (draud 3.♕e4#) 2. ... ♔×c6/♘c5+/♘d6 3.♕d7/3.♕×c5/♕×d6# 

## Atsauces

## Ārējās saites
* K. Erlingera šaha kompozīcijas vietnē PDB
Alberto Davids

**Alberto Davids** (; dzimis  Milānā) ir Luksemburgas un Itālijas starptautiskais lielmeistars šahā (1998).

## Biogrāfija
No 1990. gadu sākuma bijis viens no spēcīgākajiem Luksemburgas šahistiem. Daudzu starptautisko šaha turnīru uzvarētājs, tajā skaitā uzvarējis Flisingenā (Nīderlande, 1999), Parīzē (2003, 2005). 2011. gadā Rīgā uzvarējis starptautiskā šaha festivāla *[[Rīgas Tehniskās universitātes Open|Rīgas Tehniskās universitātes Open 2011]]* "A" turnīrā.

Kopš 2012. gada šaha turnīros pārstāv Itāliju. 2012. gadā Turīnā uzvarējis Itālijas šaha čempionātā. 2014. gadā šajā turnīrā izcīnījis bronzas medaļu. 2024. gada decembrī Turīnā ieņēmis 8. vietu Itālijas šaha čempionātā.

Pārstāvējis Luksemburgas un Itālijas komandas lielākajos komandu šaha turnīros:
* Pasaules šaha olimpiādēs piedalījies 7 reizes (1994-2002, 2006, 2014). Individuālajā vērtējumā izcīnījis sudraba (2002) medaļu;
* Eiropas komandu šaha čempionātos piedalījies 3 reizes (1992, 2001-2003). Individuālajā vērtējumā izcīnījis zelta (2003) medaļu.

Par panākumiem turnīros FIDE 1998. gadā Davidam piešķīrusi starptautiskā lielmeistara (GM) nosaukumu. Bijis pirmais Luksemburgas šahists, kas kļuvis par šaha lielmeistaru.

## Atsauces

## Ārējās saites
Jāns Markošs

**Jāns Markošs** (; dzimis  Banska Bistricā) ir Slovākijas starptautiskais lielmeistars šahā (2007).

## Biogrāfija
1997. gadā Žilinā uzvarējis Slovākijas junioru šaha čempionātā U12 vecuma grupā. Pēc gada debitējis Slovākijas šaha čempionāta finālā. 1999. gadā uzvarējis Slovākijas junioru šaha čempionātos U14 un U16 vecuma grupās. 2000. gadā Grieķijā uzvarējis Eiropas jauniešu šaha čempionātā U16 vecuma grupā. Tajā pašā gadā uzvarējis arī Slovākijas junioru šaha čempionātos U16 vecuma grupā un Zvolenā bijis labākais arī Slovākijas pieaugušo šaha čempionātā. 2001. gadā Bratislavā uzvarējis Slovākijas junioru šaha čempionātos U20 vecuma grupā. 2006. gadā Banska Štjavnicā dalījis 1.-2. vietu Slovākijas šaha čempionātā, taču pēc papildu mača palicis otrais. 2007. gadā atkārtojis šo panākumu Slovākijas šaha čempionātā. 2008. gadā Glāzgovā dalījis pirmo vietu Skotijas atklātajā šaha čempionātā. 2012. gadā Rīgā uzvarējis starptautiskā šaha festivāla *[[Rīgas Tehniskās universitātes Open|Rīgas Tehniskās universitātes Open 2012]]* "A" turnīrā.

Pārstāvējis Slovākijas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2000-2002, 2006-2010, 2014);
* Eiropas komandu šaha čempionātā piedalījies 2001. gadā.

Par panākumiem turnīros FIDE 2001. gadā Markošam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.

## Atsauces

## Ārējās saites
Rauza (upe)

**Rauza** (augštecē - **Mūsiņupīte**) ir Palsas (Vecpalsas) kreisā krasta pieteka Smiltenes novadā.

Izteka - no Lizdoles ezera. Tek ziemeļaustrumu virzienā. Ietek Vecpalsā augšpus Caunēm. Rauza caurtek Launkalnes ūdenskrātuvi un Jeiskas dzirnavu ezeru. Lielākās pietekas  - Maiļupe, Ruņģu strauts un Šepka. Rauzu šķērso valsts autoceļi V235 (Lembis–Drusti–Vecpiebalga), V253 (Menskas–Medņi), P27 (Smiltene—Gulbene), V243 (Blome–Birzuļi–Palsmane) tā krastos atrodas Launkalne, Rauziņa un Rauza.

## Atsauces
Robins van Kampens

**Robins van Kampens** (; dzimis  Blarikumā) ir Nīderlandes starptautiskais lielmeistars šahā (2011).

## Biogrāfija
2008. gadā uzvarējis Nīderlandes junioru šaha čempionātā U16 vecuma grupā, bet 2009. gadā - U20 vecuma grupā. Vairākkārt pārstāvējis Nīderlandi Eiropas un Pasaules junioru šaha čempionātos. 2009. gadā Fermo izcīnījis sudraba medaļu Eiropas junioru šaha čempionātā U16 vecuma grupā. 2013. gadā Amsterdamā izcīnījis bronzas medaļu Nīderlandes šaha čempionātā.

Daudzu starptautisko šaha turnīru uzvarētājs, tajā skaitā uzvarējis 2009. gada Amsterdamas turnīrā un 2012. gada Londonas *Chess Classic Open* turnīrā. 2013. gadā Rīgā starptautiskā šaha festivālā *[[Rīgas Tehniskās universitātes Open|Rīgas Tehniskās universitātes Open 2013]]* izcīnījis 2. vietu "A" turnīrā. 2014. gadā Monreālā dalījis pirmo vietu *Canadian Open* turnīrā, taču zaudējis papildu mačā Sergejam Tivjakovam.

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādēs piedalījies 2 reizes (2014-2016);
* Eiropas komandu šaha čempionātā piedalījies 2013. gadā.

Par panākumiem turnīros FIDE 2009. gadā van Kampenam piešķīrusi starptautiskā meistara (IM), bet 2011. gadā - starptautiskā lielmeistara (GM) nosaukumu.

## Atsauces

## Ārējās saites
Mihails Antipovs

**Mihails Antipovs** (; dzimis  Maskavā) ir Krievijas un ASV starptautiskais lielmeistars šahā (2013).

## Biogrāfija
Piecpadsmit gadu vecumā kļuvis par Krievijas sporta meistaru šahā. 2011. gadā uzvarējis Budapeštas starptautiskajā šaha turnīrā *First Saturday* un izpildījis pirmo lielmeistara normu. 2012. gadā Sarajevas izpildījis otro lielmeistara normu.
2013. gadā Rīgā starptautiskā šaha festivālā *[[Rīgas Tehniskās universitātes Open|Rīgas Tehniskās universitātes Open 2013]]* izcīnījis 3. vietu "A" turnīrā un izpildījis trešo lielmeistara normu. Par panākumiem turnīros FIDE 2011. gadā Antipovam piešķīrusi starptautiskā meistara (IM), bet 2013. gadā - starptautiskā lielmeistara (GM) nosaukumu. Sešpadsmit gadu vecumā kļuvis par Krievijas tā brīža jaunāko šaha lielmeistaru. 

2015. gadā Hantimansijskā uzvarējis Pasaules junioru šaha čempionātā U20 vecuma grupā un kvalificējies FIDE 2017. gada Pasaules šaha kausam pēc izslēgšanas sistēmas. 2020. gada septembrī uzvarējis Maskavas pilsētas šaha čempionātā. 2020. gada decembrī Maskavā pēc turnīra pirmās puses izstājies no Krievijas vīriešu šaha čempionāta superfināla, jo turnīra gaitā saslimis ar COVID-19.

2021. gada novembrī Rīgā ierindojies 46. vietā 2021. gada "FIDE Chess.com Grand Swiss" turnīrā.

Bijis Krievijas valsts humanitārās universitātes (Maskava) students.

Kopš 2024. gada augusta šaha turnīros pārstāv ASV.

2024. gada septembrī Našvilā uzvarējis starptautiskā šaha turnīrā *Nashville Summer Classsic*.

## Atsauces

## Ārējās saites
Nino Maisuradze

**Nino Maisuradze** (; dzimusi  Tbilisi) Gruzijas starptautiskā lielmeistare šahā (2009), kas kopš 2008. gada pārstāv Franciju.

## Biogrāfija
Dzimusi Gruzijā, taču 2003. gadā pārcēlusies uz Franciju, vēl pēc sešiem gadiem kļuvusi par Francijas pilsoni. Divas reizes pēc kārtas uzvarējusi Francijas sieviešu šaha čempionātos (2013, 2014).

Daudzu starptautisko šaha turnīru laureāte, tajā skaitā kopā ar Alinu Kašlinsku dalījusi pirmo vietu Sarajevā (2007), uzvarējusi Parīzē (2008) un Baškā (Horvātija, 2009), dalījusi pirmo vietu Parīzes šaha turnīrā *108e Open International Club 608* (2009)

Pārstāvējusi Francijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2010-2012);
* Eiropas komandu šaha čempionātos piedalījusies 2 reizes (2011-2013);
* Pasaules komandu šaha čempionātā piedalījusies 2013. gadā.

Par panākumiem turnīros FIDE 2001. gadā Maisuradzei piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu.

## Personīgā dzīve
Precējusies ar Brazīlijas šaha lielmeistaru Aleksandru Fieru.

## Atsauces

## Ārējās saites
Maksimiliāns Vološins

**Maksimiliāns Vološins** (; dzimis , miris ) bija Ukrainā dzimis krievu dzejnieks, tulkotājs, gleznotājs un literatūrkritiķis.

No 1897. līdz 1899. gadam studēja Maskavas Universitātē, tomēr "par piedalīšanos nekārtībās" tika atskaitīts. Atgriežoties no uzturēšanās ārzemēs, 1903. gadā kļuva par vienu no krievu simbolistu kopas dalībnieku, uzturēdamis pārmaiņus Maskavā un Parīzē. Aizstāvēja mākslinieku apvienību "Kārava kalps" (*Бубновый валет*) un "Ēzeļa aste" (*Ослиный хвост*) darbību, kaut pats tajās nepiedalījās. 1909. gada 22. novembrī notika divkauja starp Vološinu un Nikolaju Gumiļovu literārās mistifikācijas (Čerubīne de Gabriaka) dēļ. 1910. gadā publicēja pirmo dzejoļu krājumu.

Pirmā pasaules kara gados Vološins uzturējās Šveicē, kur, iespaidojies no antroposofijas mācības, Dornahā piedalījas *Goetheanum* celtniecībā. Vēlāk uzturējās Parīzē. Pēc Oktobra revolūcijas pārcēlās uz dzīvi īpašumā Koktebeļā Krimā, kur pilsoņu kara laikā centās dot patvērumu māksliniekiem (vispirms balto vajātajiem, vēlāk sarkano vajātajiem). 1924. gadā ar izglītības ministrijas atļauju Vološina īpašums kļuva par radošo namu (vēlāk PSRS Litfonda radošais nams).

## Ārējās saites
Vološins

**Vološins** (; sieviešu dzimtē Vološina (*Воло́шина*)) ir krievu cilmes uzvārds. Cilvēki ar šo uzvārdu:

* Augustīns Vološins (*Августин Волошин*; 1874—1945) — ukraiņu politiķis, priesteris un pedagogs;
* Maksimiliāns Vološins (*Максимилиа́н Воло́шин*; 1877—1932) — krievu dzejnieks, tulkotājs, gleznotājs un literatūrkritiķis.
Filips Bondarenko

**Filips Bondarenko** (; dzimis , miris ) bija ukraiņu, agrāk padomju, šaha problēmists.

__TOC__
dzīves apraksts

## Šaha kompozīcija
Pirmo šaha uzdevumu publicējis 1924. gadā, pirmo etīdi — 1932. gadā. Kopumā sastādījis vairāk nekā 800 uzdevumus un 600 etīdes. Sastādīšanas konkursos 190 viņa kompozīcijas ieguvušas atzinības. Daudzas no viņa etīdēm radušās sadarbībā ar Aleksandru Kakovinu. Par šaha kompozīcijas jautājumiem sarakstījis vairākas grāmatas, apmēram 150 laikrakstu un žurnālu rakstus.

No 1966. gada starptautiskais tiesnesis un no 1979. gada starptautiskais meistars šaha kompozīcijā.
### Piemērs

**Uzdevuma risinājums:**
: **1. Le7 Kf7 2. Zd4 Te8 3. Zf5 Kg6 4. Zh4+ Kh5 5. Zf5 Kg4 6. Ze3+ Kf3 7. Zd5 Ke4 8. Zf6+** =

## Bibliogrāfija
* 
* 
* 
* 
* 
* 

## Atsauces

## Papildu literatūra

## Ārējās saites
* Filipa Bondarenko šaha kompozīcijas vietnē PDB
* F. Bondarenko profils vietnē ''shamray.com''
Rauza

**Rauza** var būt:

*Rauza — ciems Palsmanes pagastā;
*Rauza — dabas liegums;
*Rauza — Vecpalsas pieteka.